英桂

英桂  ， 字香巖 ， 赫舍里氏 ， 原爲正藍旗包衣 ， 同治三年抬入滿洲正藍旗 。 道光元年 （ 1821年 ） 翻譯舉人 ， 以中書充軍機章京 ， 晉侍讀 。 授山東青州知府 ， 遷登萊青道 。 擢山西按察使 ， 調山東 ， 署布政使 。 咸豐三年 （ 1853年 ） ， 擢河南巡撫 。 太平軍入湖北 ， 英桂赴南陽抵禦 。 捻首張洛行佔據安徽雉河集 ， 英桂奉命總督三省軍務 ， 於三河尖 、 潁上等地屢敗捻軍 ， 捕獲陳太安 、 王庭貞 。 咸豐八年 （ 1858年 ） ， 遷山西巡撫 。 同治二年 （ 1863年 ） ， 遷福州將軍 。 歷官閩浙總督 、 內大臣 。 同治十一年 （ 1872年 ） ， 授兵部尚書 ， 兼總管內務府大臣 。 調吏部 ， 兼步軍統領 。 光緒元年 （ 1875年 ） ， 協辦大學士 。 光緒三年 （ 1877年 ） ， 授體仁閣大學士 。 光緒四年 （ 1878年 ） ， 以病乞休 。 光緒五年 （ 1879年 ） ， 卒 ， 贈太子太保 ， 諡文勤 。 有子多齡 、 崇齡 。 根據中國第一歷史檔案館的檔案顯示 ， 英桂原系正藍旗包衣 ， 於同治三年任福州將軍時將其家族抬入正藍旗滿洲 。